अब अगर आप अगले आयाम में जाते हैं, तो जीवन पहले जैसा नहीं होगा। तो यह मेरी राय नहीं है, यह हर इंसान की चाहत है, भले ही वह कहीं भी हो, वह किसी भी काम में हो, भले ही वह कितना ही अच्छा क्यों न हो, वह हमेशा अगली चीज चाहता है। इसकी वजह यह नहीं है कि हम इससे या उससे परेशान हो रहे हैं, बल्कि हम लगातार आगे बढ़ना चाहते हैं। बात सिर्फ इतनी है कि यह मानव अस्तित्व की प्रकृति है कि वह अगले या कहें कि परम आयाम तक पहुंचना चाहता है। यह लौकिक आयाम तो इसके और उसके बारे में हो सकता है। लेकिन अगला आयाम खुद अपने और अपनी परम प्रकृति के बारे में होता है।